stanford-oval/wikipedia huggingface dataset:
Juuso Koistinen

Juuso Heikki Koistinen (1. huhtikuuta 1910 Leppävirta – 24. huhtikuuta 1974) oli suomalainen virkamies ja järjestö- ja yritysjohtaja, joka sai kauppaneuvoksen arvonimen.
Koistisen vanhemmat olivat konemestari Juho Heikki Koistinen ja Ida Johanna Ryth ja puoliso vuodesta 1956 farmaseutti Karin Ulla Margareta Arnkil. Koistinen kävi seitsemän luokkaa oppikoulua Kuopion yhteiskoulussa. Hän oli Muuruvedellä suojeluskunnan paikallispäällikkö 1931–1932 ja aluepäällikkö 1932,  Valtiollisen poliisin palveluksessa 1932–1940, Suomen Aseveljien Liiton Pohjois-Savon piirin toiminnanjohtaja 1940–1944, Suomen Huollon Kuopion läänin keskuksen toiminnanjohtaja 1944–1946, Kansanavun Kuopion läänin johtaja 1945–1946 sekä, Kirjapaino Oy Savon levikkipäällikkö 1946–1949, toimitusjohtaja 1949–1967 ja johtokunnan jäsen 1951–1967. Kuopion kaupunginvaltuuston jäsen Koistinen oli 1953–1956 ja hänellä oli myös useita muita luottamustehtäviä. Sotilasarvoltaan Koistinen oli reservin yliluutnantti. Hän sai kauppaneuvoksen arvonimen 1966.
Juuso Kupiainen

| Henkilötiedot |
| --- | --- | --- |
Syntymäaika: 21. maaliskuuta 1994 (ikä 30)
Syntymäpaikka: 
Pelipaikka: keskikenttäpelaaja
Junioriseurat
: KuPS
Seurat
| Vuodet | Seura | O (M) |
| 2011– | KuPS | 1 (0) |
 Seurajoukkueuran tilastot kattavat vain kansalliset sarjat, päivitetty 26. marraskuuta 2011.
Juuso Kupiainen (s. 21. maaliskuuta 1994) on suomalainen jalkapalloilija, pelipaikaltaan keskikenttäpelaaja. Hän pelasi ensimmäisen ottelunsa Veikkausliigassa Kuopion Palloseuran joukkueessa kaudella 2011 tullessaan yhdessä liigaottelussa vaihdosta kentälle. Hän ei kuitenkaan saanut vakiopaikkaa edustusjoukkueessa ja lopetti uransa kauden 2014 jälkeen.
John Wells

John Wells voi tarkoittaa ainakin seuraavia henkilöitä:
John W. Wells (1907–1994), yhdysvaltalainen paleontologi
John Corrigan ”Jonathan” Wells (1942–2024), yhdysvaltalainen älykkään suunnittelun puolestapuhuja
John Wells (s. 1956), yhdysvaltalainen ohjaaja, tuottaja ja käsikirjoittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”John Wells”, voi hakea sivunnimihaulla, laajalla sivunnimihaulla tai tekstihaulla.
Johannes Kastajan luostari (Gortynía)

| Johannes Kastajan luostari Μονή Τιμίου Προδρόμου |
| --- | --- |
 Johannes Kastajan luostari.
Sijainti:  Stemnítsa, Trikólonoi, Gortynía, Arkadia, Peloponnesos, Kreikka
Koordinaatit:  37°32′55″N, 22°03′12″E
Kirkkokunta:  Kreikan kirkko
Hiippakunta:  Górtynan ja Megalópolin hiippakunta
Tyyppi:  munkkiluostari
Perustettu:  1100-luku
Lisää rakennusartikkeleitaArkkitehtuurin teemasivulla
Johannes Kastajan luostari (kreik. Μονή Τιμίου Προδρόμου, Moní Timíou Prodrómou) on ortodoksinen luostari Kreikassa. Se sijaitsee Loúsioksen rotkossa Arkadiassa Peloponnesoksen niemimaalla. Se on munkkiluostari ja omistettu Johannes Kastajalle eli Johannes Edelläkävijälle.
Johannes Kastajan luostari.
Johannes Kastajan luostari on perustettu bysanttilaisella kaudella 1100-luvulla. Kreikan vapaussodan aikana vuonna 1821 luostari toimi turvapaikkana. Se lakkautettiin vuonna 1834 kuninkaan päätöksellä, joka lakkautti kaikki pienet luostarit. Se palautettiin toimintaan kuitenkin jo vuonna 1838. Luostariin ei kirjattu asukkaita vuoden 2011 väestönlaskennassa.
Luostari sijaitsee Loúsios-joen itäpuolella Stemnítsan ja Dimitsánan kylien välillä. Se on rakennettu rotkon jyrkkään kallioseinämään, ja sieltä on hyvä näköala rotkoon. Luostarin katholikon eli pääkirkko on yksilaivainen basilika. Läheinen Filósofoksen luostari kuuluu Johannes Kastajan luostarin alaisuuteen.
Tätä Johannes Kastajan luostaria ei tule sekoittaa Arkadian toiseen Johannes Kastajan luostariin Vóreia Kynourían kunnassa.
Aiheesta muualla

Kuvia tai muita tiedostoja aiheesta Johannes Kastajan luostari Wikimedia Commonsissa
Juuso Laitinen

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Juuso Tapani Laitinen
Syntymäaika: 9. tammikuuta 1990 (ikä 34)
Syntymäpaikka: Kotka, Suomi
Pelipaikka: keskuspuolustaja
Pituus: 180 cm
Paino: 80 kg
Seura
Seura: Team Thoren
Junioriseurat
2002–2006: PeKa
2007–2008: MyPa
Seurat
| Vuodet | Seura | O | (M) |
| 2004 | PeKa | 1 | (0) |
| 2005 | KooTeePee/2 | 2 | (0) |
| 2006 | PeKa | 17 | (2) |
| 2008 | MP | 17 | (0) |
| 2009–2010 | KooTeePee | 44 | (2) |
| 2011 | KTP | 14 | (0) |
| 2012 | KooTeePee | 20 | (1) |
| 2013 | KTP | 25 | (2) |
| 2014 | Jazz | 25 | (0) |
| 2015 | Levadia | 29 | (1) |
| 2015 | → Levadia II | 1 | (0) |
| 2016 | KTP | 13 | (0) |
| 2017 | PS Kemi | 30 | (0) |
| 2018– | Team Thoren | 13 | (1) |
| Yhteensä | Yhteensä | 251 | (9) |
 Seurajoukkueuran tilastot kattavat vain kansalliset sarjat, päivitetty 8. heinäkuuta 2018.
Juuso Tapani Laitinen (s. 9. tammikuuta 1990 Kotka) on suomalainen jalkapalloilija. Pelipaikaltaan hän on keskuspuolustaja.
Laitinen pelasi vuosina 2009–2013 Kotkassa 64 Ykkösen ottelua KooTeePeessä ja 39 Kakkosen ottelua KTP:ssä. Kaudella 2014 Laitinen edusti Jazzia 25:ssä Ykkösen ottelussa. Kauden 2015 hän edusti virolaista Levadiaa, jossa hän pelasi 29 Meistriliigan ottelua ja teki yhden maalin – 2–0-kotivoitossa Sillamäe Kalevia vastaan 26. toukokuuta. Kaudeksi 2016 Laitinen palasi Kotkaan ja pelasi KTP:ssä 13 Ykkösen ottelua.
Kaudeksi 2017 Laitinen siirtyi Veikkausliigassa pelaavaan PS Kemiin. Hän pelasi ensimmäisen ottelunsa Suomen pääsarjatasolla 26-vuotiaana 8. huhtikuuta, kun PS Kemi pelasi kauden ensimmäisessä, Rovaniemellä pelatussa, ottelussaan maalittoman tasapelin HIFK:ta vastaan.
Jérôme Haeffler

| Jérôme Haeffler> Henkilötiedot |
| --- | --- |
Syntynyt: 12. toukokuuta 1982
Uran tiedot
Pituus:  182 cm
Laji:  keihäänheitto
Seura:  Pays De Colmar Athletisme
Saavutukset
Ennätykset:  80.37 (Valence 2010)
Jérôme Haeffler (s. 12. toukokuuta 1982) on ranskalainen keihäänheittäjä. Haefflerin ennätys on vuonna 2010 Valencessa heitetty 80.37. Hän on yksinkertainen Ranskan mestari. Haeffler on osallistunut yksiin EM-kisoihin, vuonna 2010 Barcelonassa. 182 senttimetriä pitkä ja 69 kilogrammaa painava Haeffler edustaa Pays de Colmar Athletismeä.
Käännös suomeksi
Jérôme Owono-Mimboe

Jérôme Owono-Mimboe (4. helmikuuta 1933 Ngoulémakong – 15. heinäkuuta 2016) oli kamerunilainen roomalaiskatolinen piispa. Hänet vihittiin papiksi 22. heinäkuuta 1962 ja nimitettiin Obalan hiippakunnan piispaksi 3. heinäkuuta 1987. Piispaksi vihkiminen seurasi 6. syyskuuta. Pääkonsekraattorina toimi Jean Zoa, jota avustivat Joachim N'Dayen ja Jean-Baptiste Ama.
Owono-Mimboe jäi eläkkeelle 3. joulukuuta 2009.
John Dollond

John Dollond
John Dollond (1706–1761) oli englantilainen optikko. Dolland aloitti silkinpainajana, mutta sen ohella alkoi harrastaa optiikkaa. Poikansa Peterin kehotuksesta Dollond patentoi akromaattilinssin, vaikka se ei ollutkaan hänen keksimänsä.
Aiheesta muualla

Kuvia tai muita tiedostoja aiheesta John Dollond Wikimedia Commonsissa
Johan Larsson (jääkiekkoilija, 1992)

| Johan Larsson |
| --- | --- |

Henkilötiedot
Syntynyt: 25. heinäkuuta 1992 (ikä 32) Lau, Ruotsi
Kansalaisuus:   Ruotsi
Jääkiekkoilija
Pelipaikka:  keskushyökkääjä
Maila:  vasen
Pituus:  182 cm
Paino:  92 kg
Seura
Seura:  Brynäs IF
Sarja:  SHL
Pelaajaura
Pääsarjaura:  2010–
Aik. seurat:  Sudrets HC (Ruotsi II) Brynäs IF (SEL) Minnesota Wild (NHL) Houston Aeros (AHL) Rochester Americans (AHL) Buffalo Sabres (NHL) Arizona Coyotes (NHL) Washington Capitals (NHL)
NHL-varaus:  56. varaus, 2010 Minnesota Wild
KHL-varaus:  111. varaus, 2010 Metallurg Novokuznetsk
Johan Larsson (s. 25. heinäkuuta 1992 Lau, Ruotsi) on ruotsalainen jääkiekkoilija, joka pelaa SHL-joukkue Brynäs IF:ssä. Larsson on pelipaikaltaan keskushyökkääjä, mutta hän osaa pelata myös laidassa. Hänen vahvuuksiinsa kuuluvat kahden suunnan pelaaminen, pelinäkemys, työntekeminen, kiekonhallinta, monipuolisuus, joukkuepelaaminen ja johtajuus. Larsson ei kuitenkaan ole teknisesti kovin taitava ja hänellä on vielä totuttelemista pohjoisamerikkalaiseen pelityyliin. Hänen heikkouksiinsa kuuluvat myös laukauksen säästeleminen, ajoittainen yliyrittäminen hyökkäyspäässä sekä luistelunopeus.
Ura > Seuraura

Larssonin kasvattajaseura on Sudrets HC. Hän pelasi joukkueessa ensimmäiset miesten pelinsä jo 13-vuotiaana II-divisioonassa kaudella 2005–2006, jolloin Larsson teki kahdessa ottelussa kaksi syöttöpistettä. Sittemmin hän kuului vuodet 2006–2008 joukkueen vakiokokoonpanoon.
Kaudeksi 2008–2009 Larsson siirtyi Brynäs IF:ään, jossa hän pelasi pääasiassa J20-joukkueessa. Larsson voitti keväällä 2009 J20 SuperElitin mestaruuden ja keväällä 2010 tuli hopeaa. Hän oli kaudella 2009–2010 Brynäsin kolmanneksi paras pistemies tehoilla 15+19=34. Larsson voitti keväällä 2010 myös J18 Allsvenskanin mestaruuden ja hänet valittiin pudotuspelien arvokkaimmaksi pelaajaksi.
Minnesota Wild varasi Larssonin toisella kierroksella 56. pelaajana kesällä 2010. Hän oli varaustilaisuuden viidentenä varattu ruotsalaispelaaja. Myös KHL-joukkue Metallurg Novokuznetsk varasi Larssonin kesällä 2010. Hänen varausnumeronsa oli 111.
Larsson debytoi Elitserienissä kaudella 2010–2011. Hän teki lokakuussa 2010 kaksivuotisen sopimuksen Brynäsin Elitserien-joukkueen kanssa. Larssonin tulokaskausi toi siellä 43 runkosarja- viidessä playoff-ottelussa tehot 4+6=10. Toukokuussa 2011 Larsson teki kolmivuotisen tulokassopimuksen Minnesota Wildin kanssa, mutta hän sopi samalla pelaavansa kauden 2011–2012 lainalla Brynäsissä. Larsson teki läpimurtonsa Elitserienissä ja oli tehoilla 12+24=36 joukkueen kolmanneksi paras pistemies. Hän voitti Ruotsin-mestaruuden ja valittiin kauden päätteeksi Elitserienin vuoden tulokkaaksi.
Kaudeksi 2012–2013 Larsson siirtyi Minnesota Wildin organisaatioon. Hänet siirrettiin harjoitusleirin päätteeksi luonnollisesti farmijoukkue Houston Aerosiin lähinnä NHL:n työsulun takia. NHL-kauden alettua tammikuussa 2013 Larsson teki NHL-debyyttinsä 17. helmikuuta 2013 Detroit Red Wingsiä vastaan. Ottelu jäi hänen kauden ainoaksi NHL:ssä. Huhtikuussa 2013 Larsson kaupattiin Matt Hackettin, kesän 2013 ensimmäisen kierroksen ja kesän 2014 toisen kierroksen varausvuoron kanssa Buffalo Sabressiin vaihdossa Jason Pominvilleen ja kesän 2014 neljännen kierroksen varausvuoroon. Hän pelasi loppukautensa Sabresin farmijoukkue Rochester Americansissa.
Ura > Maajoukkueura

| Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Mitalit> Maa:   Ruotsi.Miesten jääkiekko.MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Kultaa | Tanska 2018 | jääkiekko |  |
| Alle 20-v. MM-kilpailut  | Alle 20-v. MM-kilpailut  | Alle 20-v. MM-kilpailut  |  |
|  Kultaa | Alberta 2012 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Minsk 2010 | jääkiekko |  |
Larsson pelasi MM-kilpailuissa vain 19-vuotiaana vuonna 2012. Hän teki A-maajoukkuedebyyttinsä 18-vuotiaana maaliskuussa 2011 harjoitusottelussa Latviaa vastaan, kun Larsson oli valittu Ruotsin MM-leiriryhmään. Vuonna 2018 hän oli voittamassa maailmanmestaruutta.
Larsson edusti Ruotsia myös alle 20-vuotiaiden MM-kilpailuissa vuosina 2011 ja 2012, joista jälkimmäisessä turnauksessa hän toimi joukkueen kapteenina ja voitti maailmanmestaruuden. Larsson voitti myös Ruotsin sisäisen syöttöpörssin. Vuoden 2011 turnauksessa hänet valittiin joukkueen top-3-pelaajaksi.
Larsson toimi Ruotsin kapteeni myös alle 18-vuotiaiden MM-hopeajoukkueen kapteenina vuonna 2010. Hän oli koko turnauksen toiseksi paras pistemies ja maalintekijä tehoilla 6+8=14 Suomen Teemu Pulkkisen jälkeen. Larsson jakoi myös syöttöpörssin toisen sijan Yhdysvaltain Rocco Grimaldin kanssa. Hänet valittiin turnauksen tähdistökentälliseen ja palkittiin Ruotsin top-3-pelaajana.
Muuta

Larssonin isoveljet Arvid ja Emrik pelaavat puolustajina Ruotsin I-divisioonan Visby/Roma HK:ssa.
John Stephenson

| John Stephenson> Henkilötiedot |
| --- | --- |
Koko nimi:  August John Stephenson
Syntynyt: 9. elokuuta 1923  Kenosha, Wisconsin
Kuollut: 15. toukokuuta 2015 (91 vuotta)
Näyttelijä
Taiteilijanimet:  John Stevenson
Aktiivisena:  1953–
Merkittävät roolit:  Mr. Slate (Kiviset ja Soraset)
Aiheesta muualla
IMDb 
August John Stephenson (9. elokuuta 1923 Kenosha, Wisconsin – 15. toukokuuta 2015) oli yhdysvaltalainen näyttelijä, joka tunnetaan parhaiten lukuisista äänirooleistaan.
Ura

Stephenson esiintyi ensi kerran televisiossa 1950-luvulla ja jatkoi useimmiten vierasesiintymisiään aina 1970-luvulle asti, jonka aikana hän vieraili sarjoissa, kuten Cavalcade of America, Treasury Men in Action, 77 Sunset Strip ja Bonanza. Hän oli myös vuosina 1979–1980 Päivien viemää saippuasarjassa Terry Gilbertin roolissa. Lisäksi Stephensonin teki pieniä rooleja elokuviin, kuten Hylynryöstäjät (1955), Kuolin tuhat kertaa (1955), Murrosikäisen kapina (1956), Yöllinen murha (1957), Nuoruuden huuma (1957) ja Riemukupla rullaa taas (1974).
Ura > Ääninäyttelijänä

1960-luvulla Stephenson siirtyi ääninäyttelemisen pariin, jolloin hänen ääntään kuultiin useimmiten aina 1980-luvulle asti Hanna-Barberan tuotamissa animaatiosarjoissa. Näihin lukeutuivat muun muassa Kiviset ja Soraset, Scooby-Doo, Where Are You!, Topi-katti, Kasper-kummitus, Jetsonit, Dynomutt, Dog Wonder ja Smurffit. Hän oli kuitenkin jo 1950-luvulla tehnyt muutamia radiokuunnelmia. Huolimatta siitä, ettei Stephensonilla ollut monipuolinen äänivalikoima hänet siitä huolimatta palkattiin useisiin animaatioihin. Vuonna 1978 Stephenson toimi Tohtori Doomin äänenä The Fantastic Fourissa ja 1980-luvulla hän oli muun muassa Thundercrackerin äänenä The Transformersissa. 1990-luvulla ja 2000-vuosikymmenellä Stephenson teki pieniä äänirooleja vielä Hanna-Barberan, sekä Walt Disney Television Animationin ja Warner Bros. Animationin tuottamiin animaatioihin, kuten Pilipalipilotit, Varjoankka, Hollyrock-a-Bye Baby, The Flintstones Christmas in Bedrock ja Scooby-Doo.
Aiheesta muualla

Voice Chasers (Arkistoitu – Internet Archive)
TV.com (Arkistoitu – Internet Archive)
Trailerfan.com (Arkistoitu – Internet Archive)
Muppet Wiki
John Wellborn Root

| John Wellborn Root |
| --- | --- |
 John Wellborn Root
Henkilötiedot
Syntynyt: 10. tammikuuta 1850 Lumpkin,  Yhdysvallat
Kuollut: 15. tammikuuta 1891 (41 vuotta) Chicago, Yhdysvallat
Kansalaisuus:  yhdysvaltalainen
Ammatti:  arkkitehti
Arkkitehti
Merkittävät työt:  Reliance Building
 Nimikirjoitus
John Wellborn Root (10. tammikuuta 1850, Lumpkin – 15. tammikuuta 1891, Chicago) oli yhdysvaltalainen arkkitehti ja yksi Chicagon koulukunnan huomattavimmista edustajista.
John Rootin vanhemmat lähettivät Yhdysvaltain sisällissodan aikana poikansa turvaan Iso-Britanniaan, jossa tämä opiskeli vuoden ajan Oxfordissa. Root suoritti rakennustekniikan tutkinnon New Yorkin yliopistossa vuonna 1869 ja työskenteli sen jälkeen kaksi vuotta Chicagossa Carter, Drake ja Wight -arkkitehtitoimistossa.
John Root tapasi toimistossa Daniel H. Burnhamin, ja miehet ystävystyivät. Root ja Burnham perustivat vuonna 1873 oman arkkitehtitoimistonsa, Burnham and Rootin. Toimiston ensimmäinen merkittävä tilaus oli liikerakennus Montauk Building, joka valmistui vuonna 1882. Rakennuksessa oli 10 kerrosta, ja se piti tukea kunnolla. Root suunnitteli perustukseen rautakiskoista koostuvan ritilän, joka jakoi painon tasaisesti koko rakennuksen pinta-alalle. Toinen merkittävä tekninen innovaatio oli litteiden laattakaarien käyttö lattioissa palosuojauksena.
Root oli pääsuunnittelijana Burnham and Rootin kahdessa keskeisessä rakennusprojektissa, The Rookeryssa ja Monadnock Buildingissa. Root kuoli keuhkokuumeeseen vuonna 1891 kesken Chicagon maailmannäyttelyn näyttelyalueen rakennusten suunnitelutöiden.
Johannes Kastajan luostari (Vóreia Kynouría)

| Johannes Kastajan luostari Μονή Τιμίου Προδρόμου |
| --- | --- |
 Johannes Kastajan luostari.
Sijainti:  Perdikóvrysi, Vóreia Kynouría, Arkadia, Peloponnesos, Kreikka
Koordinaatit:  37°22′42″N, 22°34′14″E
Kirkkokunta:  Kreikan kirkko
Hiippakunta:  Mantíneian ja Kynourían hiippakunta
Tyyppi:  nunnaluostari
Perustettu:  900- tai 1000-luku
Lisää rakennusartikkeleitaArkkitehtuurin teemasivulla
Johannes Kastajan luostari (kreik. Μονή Τιμίου Προδρόμου, Moní Timíou Prodrómou) on ortodoksinen luostari Kreikassa. Se sijaitsee Vóreia Kynourían kunnassa Arkadian alueyksikössä Peloponnesoksen niemimaalla. Se on nunnaluostari ja omistettu Johannes Kastajalle eli Johannes Edelläkävijälle.
Johannes Kastajan luostarin katsotaan olevan perustettu 900- tai 1000-luvulla. Viimeistään se on ollut olemassa vuonna 1126, jolta vuodelta luostarin kirkko siinä olevan kirjoituksen mukaan on peräisin. Luostarin rakennukset ovat saaneet nykyisen muotonsa vuonna 1704. Kreikan vapaussodan aikana luostari toimi turvapaikkana ja sotasairaalana. Luostari oli alun perin munkkiluostari. Se taantui 1800-luvulta 1900-luvulle tultaessa ja muutettiin nunnaluostariksi vuonna 1980.
Luostari sijaitsee Párnonas-vuoren rinteessä Tános-joen rotkon laidalla lähellä Perdikóvrysin ja Kastrín kyliä, noin 30 kilometriä länteen Ástroksesta. Luostarin keljarakennukset on tehty Π-kirjaimen muotoon. Itä- ja eteläsivulla kerroksia on kolme ja pohjoissivulla kaksi. Keskellä on pieni piha sekä luostarin katholikon eli pääkirkko ja luola. Luostari juhlii vuosittain 6. ja 14. syyskuuta.
Tätä Johannes Kastajan luostaria ei tule sekoittaa Arkadian toiseen Johannes Kastajan luostariin Gortynían kunnassa lähellä Dimitsánaa.
Aiheesta muualla

Kuvia tai muita tiedostoja aiheesta Johannes Kastajan luostari Wikimedia Commonsissa
Jérôme Kerviel

Jérôme Kerviel (s. 1977 Bretagne) on ranskalainen arvopaperivälittäjä. Kerviel tuli kuuluisaksi hävittyään vuonna 2008 riskinotollaan Société Générale -pankin rahoja yhteensä 4,9 miljardia euroa. Kerviel tuomittiin vuonna 2010 käräjäoikeudessa viideksi vuodeksi vankeuteen, joista kaksi vuotta ehdonalaisena. Vuonna 2012 syyttäjä esitti hovioikeudessa, että koko viiden vuoden tuomiosta pitää tehdä ehdoton. Samalla Société Générale toisti vaatimuksensa, että Kerviel korvaa pankille koko hävityn summan.
Joosef Kupertinolainen

Joosef Kupertinolainen
Pyhä Joosef Kupertinolainen (17. kesäkuuta 1603 – 18. syyskuuta 1663) oli italialainen fransiskaani, jolla väitetään olleen kyky levitoida. Katolinen kirkko kanonisoi hänet postuumisti vuonna 1767.
Joosef Kupertinolaisen sanotaan rikkoneen painovoiman lakia lukuisia kertoja, jopa itsensä paavi Urbanus VIII:n todistaessa.
Joosef Kupertinolaisen maine on pysynyt vankkana hänen kuolemansa jälkeen, ja hänestä on tehty elokuvakin vuonna 1962. Kaliforniassa sijaitseva Cupertino on nimetty hänen mukaansa.
Jooseppi Juntunen

Jooseppi Juntunen (14. toukokuuta 1917 Suomussalmi – 31. heinäkuuta 1975 Oulu) oli suomalainen virkamies ja yritysjohtaja, joka sai teollisuusneuvoksen arvonimen.
Jooseppi Juntusen vanhemmat olivat maanviljelijä Anteri Juntunen ja Selma Kustaava Juntunen ja puolisot Eila Jarva ja Aune Mirjam Taivalkoski. Juntunen valmistui talvisotaan osallistuttuaan rakennusmestariksi Oulun teknillisestä koulusta loppuvuonna 1940. Jatkosodan jälkeen hän  toimi Oulun läänin Talousseuran asutustoimikunnan palveluksessa. Hän oli Kuusamossa ja Taivalkoskella jälleenrakennuksen piiri- ja vastaava rakennusmestari, samoin kuin Oulussa vanhempi toimistorakennusmestari. Vuoden 1950 lopulla hänestä tuli Oulun kaupungin apulaisrakennustarkastaja ja 1959 Pohjois-Suomen Rakennus -yhtiön toimitusjohtaja sekä yhtiön hallituksen puheenjohtaja. Yhtiö oli Pohjois-Suomessa alansa suurimpia yrityksiä, joka rakensi varsinkin asuntoja, mutta myös liike-, teollisuus- ja julkisia rakennuksia, kehittäen yhtenä edelläkävijöistä muun muassa suurmuottien käyttöä. Juntunen toimi myös alkuvaiheessa yhtiön sisaryritykseksi 1974 perustetun Pohjolan Rakentajat -yhtiön toimitusjohtajana.  Hän osallistui sekä rakennusalan järjestötyöhön että oli mukana keskustapuolueen toiminnassa Oulussa. Teollisuusneuvoksen arvonimen Juntunen sai vuonna 1968.
John Adams (kapinallinen)

| John Adams |
| --- | --- |

Henkilötiedot
Syntynyt: 4. heinäkuuta 1768  St. John's Hackney, Iso-Britannia
Kuollut: 5. maaliskuuta 1829 (60 vuotta)  Adamstown, Pitcairnsaaret
Ammatti:  merimies
John Adams (4. heinäkuuta 1768 – 5. maaliskuuta 1829) oli viimeinen eloonjäänyt HMS Bounty -laivan kapinallisista, jotka asettuivat asumaan Pitcairnin saarille tammikuussa 1790, vuosi kapinan jälkeen. Hänen oikea nimensä oli John Adams, mutta hän käytti nimeä Alexander Smith vuoteen 1808. Pitcairnin pääkaupunki, Adamstown on nimetty John Adamsin mukaan.
HMS Bounty -laivan kapinalliset ja heidän tahitilaiset kumppaninsa polttivat aluksen saavuttuaan Pitcairnille 1790. Hylyn jäännökset on edelleen nähtävissä Bountylahden (Bounty Bay) pohjassa. Vaikka saaren asukkaat kykenivät selviytymään saarella maanviljelyn ja kalastuksen avulla, siirtokunnan hyvältä näyttäneen alun jälkeen saarella vallitsi jännittynyt ilmapiiri. Alkoholismi, murhat ja sairaudet olivat tappaneet suurimman osan kapinallisista, sekä Tahitilta saapuneista miespuolisista henkilöistä. John Adams, Matthew Quintal ja Edward ”Ned” Young olivat kolme viimeistä elossa olevaa kapinallista vuonna 1799, jolloin Adams ja Young surmasivat humalaisen Quintalin.
Youngin kuoleman jälkeen vuonna 1800 Adams alkoi juoda runsaasti ja myöhemmin hänellä oli väitetysti hallusinaatio, jonka jälkeen Adams tuli uskoon. Yhteisönsä johtajana Adams alkoi johtaa kirkollisia toimituksia ja hoitamaan yhteisöään.
Kun yhdysvaltalainen Topaz-laiva löysi Pitcairnin uudelleen vuonna 1808, Adamsille, viimeiselle elossa olevalle kapinalliselle, myönnettiin armahdus kapinoinnistaan. Vuonna 1825 hän meni naimisiin ja sai ainoan poikansa, Georgen.
Viimeisinä vuosinaan Adams alkoi suunnitella Pitcairnin asukkaiden muuttamista Australiaan, sillä hän pelkäsi saarten resurssien loppuvan väkiluvun ylittäessä 66. Kuolemansa jälkeen hänestä alettiin puhua nimellä Isä (engl. Father).
Johan Ferner

| Mitalit | Mitalit | Mitalit |  |
| --- | --- | --- | --- |
|  Ferner vuonna 2007. |  Ferner vuonna 2007. |  Ferner vuonna 2007. |  |
Maa:   Norja
Miesten purjehdus
|  Olympialaiset  |  Olympialaiset  |  Olympialaiset  |  |
|  Hopeaa | Helsinki 1952 | 6mR |  |
Johan Martin Ferner (22. heinäkuuta 1927 – 24. tammikuuta 2015 Oslo) oli norjalainen kilpapurjehtija ja olympiamitalisti.
Ferner kuului Norjan olympiahopeaa 6mR-luokassa saavuttaneeseen joukkueeseen Helsingissä 1952. Fernerin Finn-veli oli myös mukana olympiahopeavenekunnassa.
Ferner avioitui vuonna 1961 Norjan kuninkaan sisaren, prinsessa Astridin, kanssa. Ferner kuoli oslolaisessa sairaalassa 87-vuotiaana 24. tammikuuta 2015.
Lapset

Cathrine Ferner (s. 1962)
Benedikte Ferner (s. 1963)
Alexander Ferner (s. 1965)
Elisabeth Ferner (s. 1969)
Carl-Christian Ferner (s. 1972)
Johan Ferrier

| Johan Henry Eliza Ferrier |
| --- | --- |
 Johan Henry Eliza Ferrier (2009)
Surinamen 1. presidentti
 25. marraskuuta 1975 - 13. elokuuta 1980  
Seuraaja:  Hendrick Rudolf Chin A Sen
Henkilötiedot
Syntynyt: 12. toukokuuta 1910 Paramaribo, Suriname
Kuollut: 4. tammikuuta 2010 (99 vuotta) Oegstgeest, Alankomaat
Tiedot
Puolue:  Sociaaldemocratische Partij - SDP
Johan Henri Eliza Ferrier (12. toukokuuta 1910 Paramaribo, Suriname – 4. tammikuuta 2010 Oegstgeest, Alankomaat) oli surinamelainen poliitikko.
Ferrier toimi Surinamen viimeisenä kuvernöörinä ennen itsenäisyyttä vuosina 1968–1975. Vuonna 1975 hän nousi maan ensimmäiseksi presidentiksi, kun se saavutti itsenäisyyden Alankomaista.
Ferrier syrjäytettiin sotilasvallankaappauksella vuonna 1980.
Aiheesta muualla

Kuvia tai muita tiedostoja aiheesta Johan Ferrier Wikimedia Commonsissa
Elämäkerta (Arkistoitu – Internet Archive) (hollanniksi)
King Animal

| King Animal Soundgarden |
| --- | --- | --- |

Studioalbumin tiedot
 Julkaistu: 13. marraskuuta 2012
 Kesto: 52.01
 Levy-yhtiö: Seven Four, Republic, Vertigo
Listasijoitukset
  10.
Soundgardenin muut studioalbumit
| Live on I-5 2011 | King Animal 2012 | Echo of Miles: Scattered Tracks Across the Path 2014 |
King Animal on Soundgardenin kuudes studioalbumi. Albumi julkaistiin 13. marraskuuta 2012